b'\n_START_ARTICLE_\n100 \xc3\xa5rs barndom: 1980-1990 - Fattig-firserne eller forandrings-firserne\n_START_SECTION_\nHandling\n_START_PARAGRAPH_\nB\xc3\xb8rnene er i fokus i denne beretning om et \xc3\xa5rhundrede, der for f\xc3\xb8rste gang i historien kan skildres i levende billeder. En filmmosaik i ti dele best\xc3\xa5ende af private og professionelle filmoptagelser, samt udsagn fra vidner, der var b\xc3\xb8rn dengang. Firserne er pr\xc3\xa6get af angst og intolerance og forskellen mellem rig og fattig er igen m\xc3\xa6rkbar. G\xc3\xa6stearbejdere fra andre lande er nu kommet for at blive. F\xc3\xb8rhen protesterede unge med blomster og slagord. Nu st\xc3\xa5r den p\xc3\xa5 brosten, t\xc3\xa5regas og husbes\xc3\xa6ttelser. H\xc3\xa5ret farves og rotter bliver et k\xc3\xa6ledyr. Mange b\xc3\xb8rn oplever for\xc3\xa6ldrenes skilsmisse - og bliver deleb\xc3\xb8rn. Stormagterne opruster, og mange danskere mister troen p\xc3\xa5 fremtiden. Optimismen blomster op igen, da Berlinmuren falder i 1989.'